**Приложение 1**

**ТЕХНИЧЕСКО ЗАДАНИЕ – ПРЕДМЕТ НА ДОГОВОРА**

1. **ПРЕДМЕТ НА ДОГОВОРА И ИЗИСКВАНИЯ КЪМ ДОСТАВКИТЕ**
   1. Предмет на договора е доставка на преносими професионални стълби.
   2. Конкретните стоки, предмет на Договора, са посочени в Ценова таблица от Раздел Б: Цени и данни.
   3. Място на доставка, по инструкция на Възложителя, Доставчика доставя стълбите до посочените по – долу обекти на територията на град София, както следва :
      1. Централен офис-бул. „Цар Борис III” № 159
      2. ПСПВ Бистрица-ул. „Хотнишки водопад“ №2, кв. Бункера
      3. ПСПВ Панчарево-в.з. „Градището“, ул. „Гауди“
      4. СПСОВ Кубратово-, кв. Бенковски
      5. База Баталова воденица - бул. „Инж. Иван Иванов“ №67
      6. База Военна рампа- НПЗ Военна рампа, бул.„Илиянци“ № 17
   4. Срок на доставка: Доставчикът доставя стоките, предмет на договора, най-късно до 10 работни дни, считано от датата на изпратената поръчка, в случай че са налични в склада на доставчика. В случай че доставчикът ги поръчва от друга държава, срокът за доставка е не повече от 30 работни дни от датата на поръчката.
   5. Възложителят поръчва необходимото му количество Стоки от Доставчика чрез писмена поръчка, изпратена по електронен път при условията и по реда на Закона за електронния документ и електронния подпис или чрез комбинация от тези средства, а ги приема с Приемо-предавателен протокол, подписан без възражения при съответствие на стоките с изискванията на Договора.
   6. При несъответствие на доставените стоки с изискванията на договора, Възложителят подписва Приемо-предавателен протокол с възражения без да приема стоката. Доставчикът е длъжен да достави в 5-дневен срок от датата на Приемо-предавателния протокол с възраженията на Възложителя, стоки, отговарящи на уговореното в настоящия договор.
   7. Датата, на която Доставчикът замени неприетите по предходната точка Стоки с такива, отговарящи на изискванията на договора, ще се счита за дата на доставка на поръчаните Стоки. В случай че тази дата е след максималния срок за доставка на поръчаните стоки (считано от датата на поръчката), Доставчикът дължи неустойка за забава по т. 1.1 от Раздел В.
   8. Доставчикът доставя поръчаните Стоки на мястото, указано в съответната поръчка на Възложителя, като преди всяка доставка Доставчикът или негов представител се свързва с лицето за контакти, указано в съответната поръчка и се уточнява относно осъществяване на доставката (вкл. вид на превозното средство, опаковка на Стоките и др.).
   9. Възложителят си запазва правото, при промяна в условията и организацията на работата, водещи до промени в рисковете за безопасността и здравето на работещите, да поръчва допълнителни артикули, които не са включени в предмета на договора, при запазване на останалите условия в договора при изрично съгласие от страна на изпълнителя. Изпълнителят предлага оферта с процент отстъпка от Ценова таблица 3.
2. **СПЕЦИФИКАЦИЯ НА СТОКИТЕ** 
   1. Доставчикът доставя стоки, отговарящи на всички изисквания и условия на настоящия договор в срока за доставка, с маркировка, етикети и във вид, качество и размери.
   2. Преди деня на доставката, Доставчикът изпраща на контролиращия служител по договора приемо-предавателния протокол в електронна форма.
   3. Изпълнителят доставя стоките, предмет на договора, придружени със следните документи:
      1. Инструкция за съхранение и употреба на български език;
      2. Условия и срок на гаранция;
      3. Протокол от проверка
   4. Всяка стока трябва да има маркировка за съответствие с Наредба за маркировка за съответствие и с необходимите етикети, пиктограми или идеограми.
   5. Съпровождащата документация на стоките, както и копия на всички сертификати и протоколи от проверки се предоставя по електронен път на Контролиращия служител по договора от страна на възложителя.
   6. В случай, че доставените стоки не съответстват на уговореното в договора, съответните забележки се отразяват от Получателите в Констативен протокол, а Доставчикът се задължава да достави за своя сметка стоки, съответстващи на уговореното в договора, в срок до 15 работни дни от датата на Констативния протокол.
   7. В случай, че в срока на договора, стока предмет на договора бъде спряна от производство, същата трябва да бъде заменена от Доставчика със стока с еквивалентни или по-добри характеристики, отговаряща на изискванията на договора и предварително одобрена от контролиращия служител на възложителя, с цена не по-висока от цената на стоката отпаднала от производство.
   8. В случаите по предходната точка, Доставчикът уведомява писмено контролиращия служител за стоката спряна от производство като прилага съответните писмени доказателства за това, заедно с предложение за заместваща стока и всички придружаващи документи, съгласно техническите изискванията към доставяните средства. Заменящата стока трябва да бъде одобрена от контролиращия служител от страна на Възложителя.

|  |  |  |
| --- | --- | --- |
| **№ Позиция** | **Наименование** | **Технически изисквания** |
| **1** | **Телескопична еднораменна стълба с 11 стъпала**  **(в съответствие със стандарт EN 131 или еквивалент)** | Стълба, която се регулира на различни височини с капацитет на натоварване не по-малко от 150 kg;  Материал – алуминий;  С 11 стъпала;  Разстояние между стъпала – не повече от 300 mm;  Дължина на цялата стълба – не повече от 3,40 m;  С допълнителна хоризонтална опорна греда в основата;  Тегло – не повече от 15 kg;  Транспортни размери – не повече от 800 mm × 500 mm × 100 mm |
| **2** | **Телескопична еднораменна стълба с 13 стъпала**  **(в съответствие със стандарт EN 131 или еквивалент)** | Стълба, която се регулира на различни височини с капацитет на натоварване не по-малко от 150 kg;  Материал – алуминий;  С 13 стъпала; Разстояние между стъпалата – не повече от 300 mm; Дължина на цялата стълба – не повече от 4,00 m;  С допълнителна хоризонтална опорна греда в основата; Тегло – не повече от 15 kg;  Транспортни размери – не повече от 900 mm × 600 mm × 100 mm |
| **3** | **Нитована работна платформа с 2х3 стъпала**  **(в съответствие със стандарт EN 131 или еквивалент)** | Платформа с профилирани стъпала с капацитет на натоварване не по-малко от 150 kg;  Материал – алуминий;  С две страни, с по 3 стъпала на всяка страна;  Разстояние между стъпалата – не повече от 250 mm;  Височина на платформата – не повече от 750 mm;  Дължина на платформата – не повече от 320 mm;  Ширина на платформата – не повече от 620 mm;  Тегло – не повече от 9 kg;  Сгъваема, с компактни транспортни размери |
| **4** | **Нитована работна платформа с 2х4 стъпала**  **(в съответствие със стандарт EN 131 или еквивалент)** | Платформа с профилирани стъпала с капацитет на натоварване не по-малко от 150 kg;  Материал – алуминий;  С две страни, с по 4 стъпала на всяка страна; Разстояние между стъпалата – не повече от 250 mm; Височина на платформата – не повече от 1000 mm; Дължина на платформата – не повече от 320 mm; Ширина на платформата – не повече от 620 mm;  Тегло – не повече от 11 kg; Сгъваема, с компактни транспортни размери |
| **5** | **Многофункционална стълба 4-секционна с по 3 стъпала на всяка секция (в съответствие със стандарт EN 131 или еквивалент)** | Стълба с капацитет на натоварване не по-малко от 150 kg;  Материал – алуминий;  Разделена на секции, с по 3 стъпала на всяка секция;  Разстояние между стъпалата не повече от 300 mm;  Дължина на еднораменна стълба – не повече от 4 m;  Дължина на двураменна стълба – не повече от 2 m;  Височина на работната платформа - между 0,80 и 1,10 m  Дължина на работна платформа - 1,6 m;  Тегло – не повече от 20 kg;  С допълнителна хоризонтална опорна греда в основата;  С компактни транспортни размери |
| **6** | **Двураменна стълба 4-секционна с по 4 стъпала на всяка секция (в съответствие със стандарт EN 131 или еквивалент)** | Стълба с капацитет на натоварване не по-малко от 150 kg;  Материал – алуминий;  Разделена на секции, с по 4 стъпала на всяка секция; Разстояние между стъпалата – не повече от 300 mm;  Дължина на двураменна стълба – не повече от 2,60 m; Тегло – не повече от 20 kg;  С допълнителна хоризонтална опорна греда в основата; Транспортни размери – не повече от 1300 mm × 450 mm × 300 mm |
| **7** | **Компактна сгъваема стълба с предпазна преграда с табла за съхранение с 4 стъпала**  **(в съответствие със стандарт EN 131 или еквивалент)** | Преносима стълба с капацитет на натоварване не по-малко от 150 kg;  Материал – алуминий;  С 4 стъпала; С табла за временно съхранение на дребни инструменти, като отвертка и клещи.  Височина на най-горното стъпало – не повече от 1 m;  Разстояние между стъпалата – не повече от 250 mm;  Тегло – не повече от 15 kg;  Сгъваема с компактни транспортни размери |
| **8** | **Компактна сгъваема стълба с предпазна преграда с табла за съхранение с 5 стъпала (в съответствие със стандарт EN 131 или еквивалент)** | Преносима стълба с капацитет на натоварване не по-малко от 150 kg;  Материал – алуминий;  С 5 стъпала; С табла за временно съхранение на дребни инструменти, като отвертка и клещи.  Височина на най-горното стъпало – не повече от 1,25 m;  Разстояние между стъпалата – не по-малко от 250 mm;  Тегло – не повече от 15 kg;  Сгъваема с компактни транспортни размери |
| **9** | **Сгъваема диелектрична стълба с 2х4 стъпала**  **(в съответствие със стандарти EN 131 и EN 61478 или еквивалент)** | Преносима стълба с капацитет на натоварване не по-малко от 150 kg;  С две страни, с по 4 стъпала от всяка страна  Подходяща за работа над 1000 V;  Материал – диелектричен материал; Разстояние между стъпалата – не повече от 300 mm;  Дължина на цялата стълба – не повече от 1,50 m;  Тегло – не повече от 10 kg;  Сгъваема с компактни транспортни размери |

1. **Гаранционен срок и гаранционна поддръжка**
   1. Гаранционният срок на доставените професионални стълби е 24 (двадесет и четири) месеца, считано от датата на съответния приемо-предавателен протокол за приемане на стоката.
   2. Гаранцията включва пълна сервизна поддръжка, периодични експлоатационни проверки, съгласно инструкциите на производителя, подмяна на дефектирали части, стойността на частите, разходите за труд и транспортните разходи.
   3. По време на гаранционното обслужване Доставчикът използва само оригинални части на производителя за съответните стоки.
   4. След всяко връщане на стоката от сервиз, се изготвя и предоставя протокол, който съдържа описание на извършеното. Протоколът ще се подписва от представители на двете страни.
   5. По време на гаранционния срок отстраняването на неизправност на всички елементи подлежащи на гаранционно обслужване е за сметка на Доставчика, включително труд, всички резервни части - неограничен брой, транспортни разходи, мита, такси и т.н.
   6. При необходимост от подмяна на компоненти, за които е невъзможно да бъдат подменени с нови от същия вид производител и модел, поради отпадане от производство или поддръжка от производителя, стоките се подменят със съвместими със същите или по-добри параметри и при гарантиране запазване на функционалността. Подмяната следва да бъде придружена с протокол описващ подмяната на стоката.
   7. Максималният срок за отстраняване на повреди в Стоките, предмет на договора, в рамките на гаранционното обслужване е до 15 работни дни, считано от деня на предаването на повредената Стока на Доставчика.
   8. За времето на гаранционно обслужване Доставчикът осигурява безплатно при поискване от Възложителя, за временно ползване на заместващи стоки с еквивалентни или по-добри характеристики, напълно отговарящи на функционалността на ремонтиращата стока, която да се използва през времето на завършване на ремонта.
   9. Валидните гаранции са в сила и след крайния срок на договора за гаранционна поддръжка на професионалните стълби.
2. **Обучение за работа със стълби**
   1. Доставчикът следва да проведе практическо обучение на служителите на Възложителя за безопасна работа с доставените стълби.
   2. Обучението се провежда в удобно за двете страни време. Обучението се провежда на локациите на Възложителя.